Waswe, iu laek for readim disfala article long %% languis?
Online Bible | NIU WORLD BIBLE
Waswe, iu laek for readim disfala article long %% languis?
Hebrew 5:1-14
5 Datfala Law nao markem evri man for duim waka olsem hae priest. Hae priest duim waka for olketa man wea join witim worship bilong olketa, mekem hem savve givim olketa sakrifaes for sin bilong olketa.2 Hem savve sorre long olketa wea no minim samting and wea sin bikos hem luksavve hem tu hem wik.3 Dastawe hem mas givim sakrifaes for sin bilong hemseleva tu olsem hem duim for nara pipol.4 Man no markem hemseleva for duim disfala nambawan waka, bat God nomoa savve markem man for duim diswan olsem hem markem Aaron for duim diswan.5 Christ tu no mekhae long hemseleva long wei for markem hemseleva for duim waka olsem hae priest, bat God nao mekhae long hem taem hem sei olsem abaotem hem: “Iu nao son bilong mi. Start long tuday mi nao dadi bilong iu.”6 Hem sei moa: “Iu wanfala priest for olowe olsem Mel·chizʹe·dek.”7 Taem Christ hem stap long earth hem barava prea strong long God wea savve sevem hem from dae. Hem prea big and hem krae tu and God herem prea bilong hem bikos hem fraet long God.8 Nomata hem wanfala Son, olketa samting wea hem safa long hem teachim hem for obey.9 Gogo hem barava fit* nao, and bikos long hem olketa wea obeyim hem savve sev,10 bikos God markem hem for kamap wanfala hae priest wea olsem Mel·chizʹe·dek.11 Mifala garem plande samting for talem iufala abaotem hem, bat hem hard for minim long iufala bikos iufala slow for minim* samting.12 Distaem hem fitim for iufala teachim nara pipol, batawea, iufala needim samwan for teachim iufala moa olketa first samting wea iufala lanem from message bilong God. Hem fitim for iufala kaikaim strongfala kaikai bat iufala needim susu yet.13 Eniwan wea gohed for susu hem no savve long toktok bilong God wea raeteous bikos hem smol pikinini nomoa.14 Bat strongfala kaikai hem for pipol wea mature and wea iusim evritaem tingting bilong olketa for luksavve long samting, wea diswan mekem olketa fit for luksavve long wanem hem stret and wanem hem no stret.
eng_Latn fij_Latn eng_Latn kor_Hang tpi_Latn